Vil du delta i forskningsprosjektet

 ***” Hvilke forhold fremmer familieinvolvering på bo- og omsorgssenter”*?**

# Dette er et spørsmål til deg om å delta i et forskningsprosjekt som en del av min masteroppgave. Formålet i forskningsprosjektet er å utforske helsepersonell sitt syn på hvilke faktorer som påvirker involvering av familie til beboere på bo- og omsorgssenter. I dette skrivet gir jeg deg informasjon om hensikten med prosjektet og hva deltakelse vil innebære for deg.

# Formål

I Meld. St. 15 «Leve hele livet», «Omsorg 2020» og «Program for en aktiv og fremtidsrettet pårørendepolitikk-2020» gis det klare føringer til kommunene om å tilrettelegge for samskaping og involvering av pårørende. Dette forskningsprosjektet benytter begrepet familie, som er en del av pårørendebegrepet. Hensikten med forskningsprosjektet er å utforske hva helsepersonell opplever at er egen rolle i å involvere familie i arbeidet ved bo- og omsorgssenter. Videre ønsker jeg å belyse hvilke strukturelle betingelser dere erfarer at hemmer og fremmer involvering av familie og hva dere opplever som motiverende i arbeidet. Prosjektets problemstilling er som følger: *Hvilke forhold fremmer helsepersonells involvering av familie til beboere i bo- og omsorgssenter for eldre?* Prosjektets forskningsspørsmål som ønskes belyst er: *På hvilken måte forstås begrepet familieinvolvering av helsepersonell?* *Hvilke forhold kan virke motiverende med hensyn til familieinvolvering?* *Hvilke strukturelle betingelser kan ha betydning for helsepersonells involvering av familie?*

Hensikten med å belyse disse temaene er å få økt innsikt i hva helsepersonell som arbeider i pleie og omsorg har av erfaringer og kunnskap om temaet. Det finnes noe forskning fra tidligere på hva pårørende erfarer som viktig i samarbeidet med helsepersonell. Det å samle erfaringer fra helsepersonells perspektiv vil kunne kaste nytt lys over forskningen og bidra til bredere innsikt i et viktig satsningsområde.

**Hvorfor får du spørsmål om å delta?**

På bakgrunn av at du er fast ansatt helsepersonell i virksomheten heldøgnsomsorg 1.

# Hva innebærer det for deg å delta?

Hvis du velger å delta i dette forskningsprosjektet innebærer det å gjennomføre et individuelt intervju med meg som har en varighet på ca. 1 time.

**Det er frivillig å delta**Det er frivillig å delta i prosjektet. Hvis du velger å delta, kan du når som helst trekke samtykke tilbake uten å oppgi noen grunn. Alle opplysninger om deg vil da bli anonymisert. Det vil ikke ha noen negative konsekvenser for deg hvis du ikke vil delta eller senere velger å trekke deg.

**Ditt personvern – hvordan vi oppbevarer og bruker dine opplysninger**

Vi vil bare bruke opplysningene om deg til formålene vi har fortalt om i dette skrivet. Vi behandler opplysningene konfidensielt og i samsvar med personvernregelverket.

De som vil ha tilgang til personopplysningene er i tillegg til meg, ansvarlig veileder ved Universitetet i Sørøst-Norge. De eneste personopplysningene vi trenger av deg er navn og lydopptak. Navnet ditt er kun ment for å holde opplysningene du gir adskilt fra resten av informantene og vil ikke kunne gjenkjennes i det fremtidige masterprosjektet.

**Hva skjer med opplysningene dine når vi avslutter forskningsprosjektet?**

Prosjektet skal etter planen avsluttes i juni, 2021. Datamaterialet vil oppbevares anonymt til senest et år etter prosjektslutt. Årsaken til at opplysningene ikke slettes umiddelbart etter prosjektslutt er for å holde muligheten åpen for en eventuell oppfølgingsstudie. Personopplysningene vil lagres på ekstern hardisk/minnepenn, adskilt fra øvrige datamateriale.

**Hvem er ansvarlig for forskningsprosjektet?**

Universitetet i Sørøst-Norge.

**Dine rettigheter**

Så lenge du kan identifiseres i datamaterialet, har du rett til:

* innsyn i hvilke personopplysninger som er registrert om deg,
* å få rettet personopplysninger om deg,
* få slettet personopplysninger om deg,
* få utlevert en kopi av dine personopplysninger (dataportabilitet), og
* å sende klage til personvernombudet eller Datatilsynet om behandlingen av dine personopplysninger.

**Hva gir oss rett til å behandle personopplysninger om deg?**

Jeg behandler opplysninger om deg basert på ditt samtykke.

På oppdrag fra Universitetet i Sør-Øst Norge har NSD – Norsk senter for forskningsdata AS vurdert at behandlingen av personopplysninger i dette prosjektet er i samsvar med personvernregelverket.

**Hvor kan du finne ut mer?**

Hvis du har spørsmål til studien, eller ønsker å benytte deg av dine rettigheter, ta kontakt med:

* Student Ingalill Viljugrein, ingalill.viljugrein@asker.kommune.no eller Universitetet i Sørøst-Norge, Institutt for helse-, sosial- og velferdsfag ved veileder Susanne Hagen, Susanne.Hagen@usn.no.
* Personvernombud: Paal Are Solberg, Paal.A.Solberg@usn.no
* NSD – Norsk senter for forskningsdata AS, på epost (personverntjenester@nsd.no) eller telefon: 55 58 21 17.

Med vennlig hilsen

Ingalill Viljugrein Susanne Hagen

Student Prosjektansvarlig

 (Veileder)

-------------------------------------------------------------------------------------------------------------------------

**Samtykkeerklæring**

Jeg har mottatt og forstått informasjon om prosjektet «hvilke faktorer fremmer familieinvolvering på bo- og omsorgssenter?» og har fått anledning til å stille spørsmål. Jeg samtykker til:

* å delta i intervju.
* at mine personopplysninger lagres etter prosjektslutt, til eventuell oppfølgingsstudie

Jeg samtykker til at mine opplysninger behandles frem til prosjektet er avsluttet, ca. juni, 2021.

----------------------------------------------------------------------------------------------------------------

(Signert av prosjektdeltaker, dato)